Šiaulių gidas

Komedija „Tobuli melagiai“
2025-02-14 18:00 (Europe/Helsinki) | Koncertų salė „Saulė”
Visi turi 3 gyvenimus: privatų, viešą ir slaptą.
Nuotykių komedija Tobuli melagiai“, sukurta pagal visame pasaulyje garsų italų režisieriaus Paolo Genovese filmą „Tobuli melagiai“ (angl. „Perfect Strangers“). Šios komedijos sėkmę neabejotinai lemia puikiai atskleista amžina kaip gyvenimas tema – ar artimi žmonės gali gyventi be paslapčių?
Draugų kompanija prie bendro vakarienės stalo nusprendžia pažaisti rizikingą žaidimą. Jie sudeda visus mobiliuosius telefonus ant stalo ir sutaria suskambus telefonui įjungti garsiakalbį ir leisti vieni kitiems klausytis pokalbių bei kartu skaityti gautas žinutes. Juk jie neturi ko slėpti! Bet kiekvienas skambutis ir žinutė atskleidžia vis daugiau meistriškai slepiamų paslapčių, pažinčių ir intrigų. Negi jie visi tokie tobuli melagiai?!
Kviečiame jus pasimėgauti istorija, kuria žavisi milijonai žmonių visame pasaulyje. Filmas „Tobuli melagiai“ jau įtrauktas į Gineso rekordų knygą kaip dažniausiai adaptuotas filmas kino istorijoje.
Režisierius Dainius Kazlauskas
Scenografė: Indrė Pačėsaitė

VAIDINA:
Eva – Miglė Polikevičiūtė, Renata Kutinaitė
Rokas – Eimutis Kvoščiauskas, Tomas Žaibus
Karlota – Emilija Latėnaitė – Beliauskienė
Lorenso – Jokūbas Bareikis, Valentinas Krulikovskis
Bjanka – Gabrielė Malinauskaitė-Rudzienė, Jovita Balčiūnaitė
Mario – Andrius Povilauskas
Pepė – Julius Žalakevičius, Sakalas Uždavinys

Komedija „Mano namai“
2025-02-13 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Ar kada nors pagalvojote, kas nutiktų, jei per klaidą jūs ir visiškai nepažįstamas žmogus išsinuomotumėte tą patį butą?
Vieną dieną į savo naujus namus įsikrausčiusi Rūta (Ineta Stasiulytė) susiduria su nepaaiškinama situacija – besitvarkant naujuose namuose, ji išgirsta kaip kažkas atsirakina duris. Pasirodo, tai Tomas (Nerijus Gadliauskas), kuris įsitikinęs, kad šie namai priklauso jam.
Nekilnojamojo turto agentūros autoatsakiklis „sudainuoja“, jog susisiekti pavyks tik po ilgojo savaitgalio… tad Rūta ir Tomas privalo rasti būdą sugyventi. Tačiau viskas nėra taip paprasta! Pirmoji Rūtos ir Tomo diena naujuose namuose virsta tikra išgyvenimo kova – nesusitarimai dėl taisyklių, juokingi bandymai dalintis erdve ir įtampa, kuri auga su kiekviena minute.
Kaip naujakuriams pavyks susitarti? Ar visgi vienam teks palikti naujuosius namus?
Komediją režisuoja daugybę sėkmingų darbų teatre ir kine sukūręs Justinas Krisiūnas.
N-13.
Renginio trukmė: ~1 val. 40 min.

Koncertas „Jaunieji M. K. Čiurlionio menų mokyklos talentai Lietuvos Nepriklausomybei“
2025-02-13 18:00 (Europe/Helsinki) | Koncertų salė „Saulė”
Vasario 13 d. 18 val. koncertų salėje „Saulė“ vyks renginys „Jaunieji M. K. Čiurlionio menų mokyklos talentai Lietuvos Nepriklausomybei“.
Labdaros koncertą organizuoja Šiaulių LIONS klubas „ALKA“.
Surinktos paramos lėšos bus skiriamos įvairiems labdaros projektams finansuoti.

Renginio trukmė: ~ 1 val. 30 min.
Pertrauka: ~ 20-25 min.

Renginiai skirti Vasario 16-ajai
2025-02-13 08:00 - 2025-02-17 17:00 (Europe/Helsinki)
Vasario 12 d.
12 val. šventinis koncertas ,,Mano Tėvynė – graži Lietuva“
Šiaulių apskrities Povilo Višinskio viešoji biblioteka, Aušros al. 62
Org. Šiaulių pagyvenusių žmonių asociacija
Vasario 13 d.
8–14.45 val. pilietinė kūrybiškumo akcija „Trispalvės paieška“
Daugiau informacijos tel. +370 670 62420
Šiaulių „Romuvos“ progimnazijos erdvės, Dainų g. 13
11 val. kūrybinės dirbtuvės „Trispalvė mano rankose“
Šiaulių miesto savivaldybė viešosios bibliotekos „Saulės“ filialas, K. Korsako g. 10
14.45 val. viktorina „Vasario 16-oji – Lietuvos valstybės atkūrimo diena“ Skirta 9–12 klasių moksleiviams Šiaulių Simono Daukanto inžinerijos gimnazija, S. Daukanto g. 71
17.30 val. spektaklis „Karalius elnias“, skirtas Lietuvos valstybės atkūrimo dienai paminėti
Spektaklio trukmė 45 min.
Šiaulių menų mokyklos Atvirasis jaunimo centras, Vytauto 103A
17.30 val. koncertas „Lietuviais esame mes gimę“
Dalyvauja Šiaulių Dainų muzikos mokyklos mokiniai
Šiaulių Dainų muzikos mokykla, Dainų g. 26
18 val. koncertas „Jaunieji M. K. Čiurlionio meno mokyklos talentai Lietuvos nepriklausomybei“ Įėjimas mokamas
Koncertų salė „Saulė“, Tilžės g. 140 Org. Šiaulių LIONS klubas „Alka“
Vasario 14 d.
10 val. šventinis rytmetys „Mano Tėvynė Lietuva“
Šiaulių lopšelis-darželis „Eglutė“, Korsako g. 6a
10 val. LEGO atradimų erdvė vaikams „Atrask Lietuvą LEGO kaladėlėse“
Edukacijos metu moksleiviai iš LEGO kaladėlių konstruos lietuvybės simbolius. Skirta 5–10 kl. moksleiviams. Būtina išankstinė registracija tel. +370 41 37 17 30
Šiaulių apskrities Povilo Višinskio viešosios bibliotekos Didžioji skaitykla, III a., Aušros al. 62
10 val. origamio edukacija „Aš myliu Lietuvą“
Edukacijos metu origamio technika bus lankstomos popierinės širdelės, iš kurių bus sukurta didelė trispalvė širdis. Skirta 2–4 kl. moksleiviams. Būtina išankstinė registracija tel. +370 41 37 17 30
Šiaulių apskrities Povilo Višinskio viešosios bibliotekos Didžioji skaitykla, III a., Aušros al. 62
14.30 val. koncertas „Savo žemės vaikai“
Šiaulių „Romuvos“ gimnazijos aktų salė, Dainų g.7
16 val. Dainų muzikos mokyklos moksleivių koncertas ,,Dainuoju Lietuvą…“ Šiaulių „Aušros“ muziejaus padalinys Chaimo Frenkelio vila-muziejus, Vilniaus g. 74 Org. Šiaulių Dainų muzikos mokykla
Pietinio mikrorajono bendruomenės pilietinė akcija, skirta Lietuvos valstybės atkūrimo dienai paminėti „Trispalve apjuoskime mokyklą”
Daugiau informacijos tel. +370 670 62420
Šiaulių „Romuvos“ progimnazijos erdvės, Dainų g. 13
Vasario 15 d.
10 val. vaikų futbolo turnyras „Winger CUP“ (2018 m. gimimo)
Registracija komandoms tel. +370 638 34391
Vilniaus Universiteto Šiaulių akademijos sporto salė, Vasario 16-osios g. 28
Org. Šiaulių apskrities futbolo federacija
11 val. 10 km sveikatingumo žygis „Laisvės ir meilės takais“
Reikalinga išankstinė registracija https://forms.gle/5PL71Ti8283XwBTN8
Prisikėlimo aikštė
Org. Šiaulių lengvosios atletikos ir sveikatingumo centro Sporto visiems skyrius
14 val. koncertas „Lietuviais esame mes gimę“
Dalyvauja Šiaulių kultūros centro kameriniai chorai „Bičiuliai“ (meno vad. R. Daukantaitė), „Vasara“ (meno vad. K. Luotė), Šiaulių „Dagilėlio“ dainavimo mokyklos 1 klasės berniukų choras (mok. R. Koržanovienė), Šiaulių rajono savivaldybės kultūros centro mišrus choras „Ventus“ (vad. A. Mockienė), Skuodo rajono kultūros centro moterų choras „Apuolė“ (vad. R. Andersen).
Įėjimas su kvietimais. Kvietimus nuo vasario 3 d. bus galima pasiimti Šiaulių kultūros centro kasoje arba www.ticketmarket.lt. Kvietimų skaičius ribotas
Šiaulių kultūros centro Kamerinė salė, Aušros al. 31
18 val. poezijos slemas „Meilės eliksyras“
Registracija skaitovams https://forms.gle/CzB936dL76792bDNA
Šiaulių dailės galerija, Vilniaus g. 245
Org.: Šiaulių dailės galerija ir VšĮ „BEGEMOTAS“
Vasario 16 d.
10 val. Vasario 16-osios šventinė eisena Signatarų alėjoje
Lieporių parkas
Org.: asociacija „Lieporių bendruomenės centras“, Šiaulių miesto savivaldybės gyventojų asociacija „Visuomeninės iniciatyvos“
10–12 val. 16-oji literatūrinė-meninė akcija „Nepriklausomybės maršrutai“ miesto (12 ir 21 maršruto) autobusuose
Lietuvių autorių poeziją skaitys valstybinio Šiaulių dramos teatro aktoriai: Juozas Bindokas, Monika Šaltytė, Nomeda Bėčiūtė, Vladas Baranauskas
Org. Šiaulių miesto kultūros centras „Laiptų galerija“, partn. UAB „Busturas“
10 ir 12 val. šv. Mišios
Šv. apaštalų Petro ir Pauliaus katedra, Aušros tak. 3
11 val. pilietinė akcija „Dovanoju trispalvę“
UAB „Busturas“ autobusuose šiauliečiams ir miesto svečiams bus dovanojamos mokinių pagamintos trispalvės
Nuo Prisikėlimo aikštės st.
Org. Šiaulių Medelyno progimnazija, partn. UAB „Busturas“
11 val. edukacijos „Eglės pasaka kitaip“ pristatymas
Baltų kultūros pažinimo centras „Baltų kelias“, Vilniaus g. 213 Org.
Šiaulių turizmo informacijos centras
11.30–11.45 val. iškilminga Lietuvos valstybės vėliavos pakėlimo ceremonija
Dalyvauja Šiaulių pučiamųjų orkestras (meno vad. ir dirig. S. Vaičiulionis, dirig. G. Brūzga), solistai Adrijana Balsytė, Juozas Janužas
Prisikėlimo aikštė
11.45–12.45 val. Gatvės teatro interaktyvi, provokuojanti eisena-spektaklis „Signatarai eina fotografuotis“
Dalyvauja VšĮ „Senųjų menų studija“, „VU Impro“ grupė
Prisikėlimo aikštė–Varpo g.–Vilniaus g.–Tilžės g. (Šiaulių Juliaus Janonio gimnazijos kiemas)
Org. Šiaulių kultūros centras
11–14 val. nemokamas Šiaulių Juliaus Janonio gimnazijos istorijos Jono Krivicko muziejaus lankymas
Šiaulių Juliaus Janonio gimnazija, Tilžės g. 137
Nemokamas Šiaulių „Aušros“ muziejaus padalinių lankymas
11–14 val. Chaimo Frenkelio vila-muziejus (Vilniaus g. 74)
11–17 val. Fotografijos muziejus (Vilniaus g. 140), Šiaulių istorijos muziejus (Aušros al. 47), Venclauskių namai-muziejus (Vytauto g. 89), Žaliūkių malūnininko sodyba-muziejus (Architektų g. 73), Dviračių muziejus (Vilniaus g. 139), Radijo ir televizijos muziejus (Vilniaus g. 174)
Org. Šiaulių „Aušros“ muziejus
11–16 val. nemokamas Šiaulių dailės galerijos ekspozicijų lankymas
Parodos: Rimanto Plungės kūrybos paroda „Imersija“, teminė paroda „Išėję negrįžti…“ (kūriniai iš Angelo muziejaus, Sigito Prancuičio, Ričardo Jakučio kolekcijų) ir Arvydo Kmieliausko (Moškaus) (1966–1991) paroda „Kontaktinė veikla“
Šiaulių dailės galerija, Vilniaus g. 245
14 val. Koncertas „Lietuva tėvynė“
Dalyvauja Adrijana Balsytė (sopranas), Juozas Janužas (tenoras), Romualdas Juzukonis (baritonas), Karolis Bauža (birbynė), Vladas Baranauskas (aktorius), Šiaulių kultūros centro kamerinis choras „Atžalynas“ (meno vad. Mindaugas Žalalis), Šiaulių 1-osios muzikos mokyklos jaunučių choras „Muzika“ (meno vad. Ginta Palujanskienė), Šiaulių pučiamųjų orkestras (meno vad. ir dirig. Sigitas Vaičiulionis, dirig. Gediminas Brūzga)
Koncertų salė „Saulė“, Tilžės g. 140
14 val. Vasario 16-osios – Lietuvos valstybės atkūrimo dienos – minėjimas. Vieša prof. Rimvydo Laužiko paskaita „Šiaulietiškos gastronomijos istorijos“
Šiaulių „Aušros“ muziejaus Chaimo Frenkelio vila-muziejus, Vilniaus g. 74
15 val. ekskursija ,,1830–1831 metų sukilimo pėdsakai Šiauliuose“
Gidas lauks prie grafaitės Emilijos Pliaterytės portretinio piešinio ant „Swedbank“ pastato.
Reikalinga išankstinė registracija tel. +370 41523 110 arba ekskursijos@visitsiauliai.lt Tilžės g. 157
Org. Šiaulių turizmo informacijos centras
15 val. Šiaulių miesto kultūros centro „Laiptų galerija“ folkloro ansamblio „Salduvė“ koncertas „Ta Lietuva“
Šiaulių miesto kultūros centras „Laiptų galerija“, Žemaitės g. 83
16.30 val. liaudiškų šokių koncertas „Tėvynės spalvos“
Dalyvauja Šiaulių kultūros centro liaudiškų šokių ansamblis „Kalatinis“ (meno vad. I. Šerpytienė ir E. Račkauskas), liaudiškų šokių grupė „Vajaunas“ (meno vad. R. Laugalis), liaudiškų šokių grupė „Šėvulis“ (meno vadovė G. Šveikauskaitė), Šiaulių Dainų progimnazijos liaudiškų šokių studija „Šermukšnėlė“ (meno vad. I. Šerpytienė, vad. E. Račkauskas), Šiaulių Jovaro progimnazijos ir Didždvario gimnazijos vaikų ir jaunimo liaudiškų šokių ansamblis „Šėltinis“ (vad. V. ir R. Laugaliai, G. Šveikauskaitė), Juliaus Janonio gimnazijos liaudiškų šokių kolektyvai „Liuoksinis“ (vad. A. Rimkuvienė).
Įėjimas su kvietimais. Kvietimus nuo vasario 3 d. bus galima pasiimti Šiaulių kultūros centro kasoje arba www.ticketmarket.lt. Kvietimų skaičius ribotas
Šiaulių kultūros centras, Aušros al. 31

Vasario 17 d.
10.30 val. renginys Vasario 16-ajai paminėti „Mano Lietuva, mano tėvynė“
Skirta ikimokyklinio amžiaus vaikams
Šiaulių miesto savivaldybės viešosios bibliotekos „Spindulio“ filialas, Spindulio g. 5
12 val. edukacija suaugusiesiems „Pietų pertrauka su LEGO: atrask Lietuvos simbolius“
Skirta darboviečių kolektyvams, grupės dydis 5–25 asmenys. Būtina išankstinė registracija tel. +370 41 52 37 47
Šiaulių apskrities Povilo Višinskio viešosios bibliotekos Didžioji skaitykla, III a., Aušros al. 62
Vasario 18 d.
18 val. šventinis koncertas su Mindaugu Jankausku (tenoras) ir Artūru Anusausku (fortepijonas)
Programoje Lietuvos autorių muzikiniai kūriniai
Šiaulių miesto kultūros centras „Laiptų galerija“, Žemaitės g. 83

Folklorinių šokių vakaronė
2025-02-12 18:00 (Europe/Helsinki) | Šiaulių kultūros centro Pramogų salė „Maksas“ (Aušros al. 31)
Vasario 12 d. 18 val. Šiaulių kultūros centro pramogų salėje „Maksas“ vyks folklorinių šokių vakaronė.
Susirinkusiems šokėjams gros Šiaulių Dainų muzikos mokyklos vaikų ir jaunimo folkloro ansamblio „Vieversėlis“ instrumentinė grupė (vadovas Arūnas Stankus), Šiaulių kultūros centro folkloro ansamblis.
Vakaronės metu susirinkusieji bus kviečiami šokti, žaisti ir linksmai leisti laiką.
Kviečiami maži ir dideli.
Renginio trukmė: ~1.30 val.
Rolando Parafinavičiaus nuotr.
Organizatorius – Šiaulių kultūros centras, partneris – Šiaulių Dainų muzikos mokykla.

Renginys nemokamas

Koncertas „Hogwarts Magic Symphony“
2025-02-10 19:00 (Europe/Helsinki) | Koncertų salė „Saulė”
Kviečiame jus į tikros muzikinės magijos vakarą – „Hogwarts Magic Symphony“! Ši pasakiška programa, atliekama simfoninio orkestro Lords of the Sound, nukels jus į stebuklingą Hario Poterio pasaulį, atgaivindama ryškiausius visų legendinės kino sagos dalių muzikinius momentus.
Muzika, skambėjusi įspūdingiausių scenų metu, suskambės naujai gyvai atliekama orkestro: nuo pirmosios kelionės Hogvartso ekspresu iki epinių kovų su tamsiosiomis jėgomis… Galėsite pasinerti į magišką pasaulį, pajusti kiekvieną akordą, kiekvieną natą, lyg būtumėte tapę stebuklingos visatos dalimi.
Bet tai dar ne viskas! Jūsų laukia didingas vizualizuotas šou, kuris sukurs nepakartojamą pasakos atmosferą, o šviesos ir vizualiniai efektai papildys vakarą magija ir ryškiais įspūdžiais.
Be to, jūsų laukia daugybė staigmenų, kurios pavers šį vakarą tikrai nepamirštamu. Kas žino, gal pats profesorius Dumbldoras apsilankys koncerte, kad kartu su jumis patirtų šiuos magiškus momentus?
„Hogwarts Magic Symphony“ – tai daugiau nei tik koncertas. Tai kelionė į pasaulį, kuriame kiekviena nata persmelkta magijos, o kiekvienas svečias tampa šio nepamirštamo įvykio dalyviu. Ateikite į koncertą ir praleiskite su mumis šį magijos, muzikos ir stebuklingų nuotykių kupiną vakarą!
Koncerte dalyvaus orkestro muzikantai, talentingi solistai ir vokalinis ansamblis.

Durys atidaromos: ~ 18 val.
Renginio trukmė: ~ 2 val. 30 min.
Pertraukos: ~ 20 min.
Vaikai įleidžiami nemokamai: ne
Amžiaus cenzas: nėra (rekomenduojama 12+)
Nuolaidos: netaikomos

Mantas Stonkus - TŪKSTANTMEČIO VAIKAS
2025-02-08 19:00 (Europe/Helsinki) | Koncertų salė „Saulė”
1995 m. rugsėjo 1-oji Plungėje išaušo šilta ir graži. Pirmai klasei man pagal specialų užsakymą pasiuvo, kaip laikmečiui ir priklausė, violetinį kostiumą. Nuotraukoje gal į akis ir nekrenta, bet kostiumas buvo toks… ant išaugimo. Nešiojau jį dar visą antrą ir visą trečią klasę.
Po šventės mokykloje, su tėvais ėjome į fotoatelje. Vaikai ten fotografavosi su čiulpinukais ir guminukais, bet toks rekvizitas neatitiko mano įvaizdžio. Tėvai manė, kad fotografuoja mane, kad įamžintų pirmąją dieną mokykloje, bet aš žinojau, kad fotografuojuosi savo pirmojo solinio stand-up turo plakatui.
Prireikė beveik trisdešimties metų, kad šis mano planas pagaliau iškiltų į viešumą. 2025-aisiais sausį-vasarį su nauja programa TŪKSTANTMEČIO VAIKAS apkeliausiu didžiuosius Lietuvos miestus. Pirmą kartą per dvylika stand-up komiko karjeros metų – pats vienas. Ok, gal ne visai šimtu procentų vienas – apšildys mane Mindaugas Laskovas. Gerai pagalvojus, tokio turo iki pilno patirties paketo man ir tetrūko.
Kai šiandien žiūriu į septynmetį Mantą – didžiuojuosi juo. Jis jau tada buvo labai juokingas ir mokėjo pakalbėti. Tai TŪKSTANTMEČIO VAIKAS bus apie gyvenimą ir mano, ir to berniuko akimis.
Jei galėčiau sugrįžti trisdešimtį metų atgal, ir pasakyti tam vaikui vieną trumpą sakinį, pasakyčiau: nesijaudink, viskas bus gerai. Nors… aišku, kad – ne! Pasakyčiau: 2010-aisiais pirk bitcoinus, seniuk!
MANTAS STONKUS – TŪKSTANTMEČIO VAIKAS

Renginio trukmė: ~ 1 val. 20 min.
Nerekomenduojama: jaunesniems nei 16 metų asmenims.

Martyno Kavaliausko koncertas
2025-02-07 18:30 (Europe/Helsinki) | Koncertų salė „Saulė”
Martynas Kavaliauskas – svaiginančio balso savininkas ir vienas talentingiausių šalies atlikėjų, kviečia į kasmetinius savo šventinius koncertus.
Martynas Kavaliauskas – „Šaltos naktys“
Kas lankosi mūsų koncertuose, puikiai žino, kad mėgstame nepriekaištingai orkestruotus kūrinius atlikti su didele meile, atsidavimu, aistra ir energija. Kaip ir visuomet – ruošiame kokybišką gyvo garso ir vizualiai estetišką šou. Repertuaro linija sujungta itin dinamiškai, kad koncerto svečiai galėtų pasimėgauti tiek mano autorine muzika, tiek puikiai pažįstamos pasaulinės ar lietuviškos muzikos kūrinių interpretacijomis.
Martynas Kavaliauskas – „Vėlumoj“
„Išsikėlėme pagrindinį tikslą šių metų koncertiniam turui – sieksime, kad mūsų koncertų lankytojų patirtis būtų maksimaliai šviesi, pozityvi ir pakili. Žadame sujungti geriausius kūrinius iš visų prieš tai skambėjusių mano programų – bus galima pasimėgauti geriausiomis „Abba“, „Queen“, dainomis, o taip pat ir užvedančiais praėjusio šimtmečio roko bei latino hitais.”, – atskleidžia Martynas.
Martynas Kavaliauskas – „Nežaisk“
Nėra abejonės, kad šiame koncerte bus galima išgirsti ir naujausias Martyno autorines dainas – didelio populiarumo sulaukusias „Šaltos naktys“ bei „Karaliai“. Tačiau žiūrovai gali tikėtis ir netikėtų legendinių, niekada nepamirštamų lietuviškų dainų interpretacijų iš „Hiperbolės“ repertuaro.
Martynas Kavaliauskas – „Karaliai“
Martyno Kavaliausko pasirodymai jau nebeįsivaizduojami be pučiamųjų instrumentų sąstato, tad ir šįkart atlikėjas scenoje pasirodys ne tik su gyvo garso grupe, tačiau koncerto muzikinę visumą užlies ir trimito, trombono bei saksofono skambesys.
Martynas Kavaliauskas – „Jauni“
„Kasmet stengiamės nustebinti žiūrovus, todėl didelį dėmesį skiriame ir scenografiniams sprendimams – koncertiniam turui kurtos specialios dekoracijos bei apšvietimo koncepcija. Tikiu, kad visa tai bus tarsi trumpa kelionė, nukelianti į spalvingiausius pasaulio kampelius ir leidžianti dar kartą pasidžiaugti gražiausia visų laikų muzika, kuri įkvepia aistra gyventi, mylėti, švęsti bei dalintis pozityvia energija.“
O svarbiausia – kviečiu kartu pasidžiaugti į mūsų visų namus atkeliaujančiomis didžiosiomis metų šventėmis. Labai Jūsų lauksiu.

Durys atidaromos: 1 val iki renginio pradžios.
Renginio trukmė: 1 val. 30 min.
Vaikai įleidžiami nemokamai: iki 7 metų amžiaus imtinai (renginio vietoje pateikti amžių įrodantį dokumentą).

Lietuvos moksleivių folklorinių šokių varžytuvių „Patrepsynė 2025“ mokymai
2025-02-04 13:00 (Europe/Helsinki) | Šiaulių kultūros centro Oranžinė salė (Aušros al. 31)
Vasario 4 d. 13 val. Šiaulių kultūros centro Oranžinėje salėje vyks Lietuvos moksleivių folklorinių šokių varžytuvių „Patrepsynė 2025“ mokymai, kuriuos ves etnomuzikologė, Panevėžio kraštotyros muziejaus etninės kultūros skyriaus vedėja, Panevėžio folkloro ansamblis „Raskila“ vadovė, Lietuvos moksleivių folklorinių šokių varžytuvių „Patrepsynė“ konsultantė Lina Vilienė.
Mokymai skirti folkloro ansamblių, etnokultūros būrelių vadovams, pradinių klasių, choreografijos mokytojams. Susitikimo metu bus mokomasi privalomų „Patrepsynė 2025“ šokių, akcentuojant šokio stilistiką, bendravimą tiek poroje, tiek su kitomis poromis. Taip pat bus analizuojama folklorinių porinių šokių autentiškos ypatybės ir jų raiškos nūdienos kultūroje galimybės, lietuvių etninės kultūros vertybių aktualizavimas globalizacijos kontekste, liaudies šokio natūralumo, charakteringumo ir individualios interpretacijos galimybės, autentiško šokio adaptavimo ypatumai vaikų amžiaus tarpsnio, patirties aspektais.
Dalyvio mokestis – 2 Eur.
Renginio trukmė: ~6 akad. val.

Muzikinis spektaklis šeimoms PABĖGIMAS IŠ TREPSĖS NAMŲ
2025-02-02 13:00 (Europe/Helsinki) | Koncertų salė „Saulė”
Gyveno kartą pasaulyje mergaitė, vardu Trepsė. Iki šiol neaišku, kas pavadino ją Trepse, bet, be abejonės, tai buvo drąsus žmogus. Nes, vos tik Trepsė parduotuvėje pamatydavo naują lėlę, iškarto pareikalaudavo ją nupirkti, o jei mama nesutikdavo, tuojau pat krisdavo žemėn ir pradėdavo baisingai trypti kojomis. Ir trypdavo tol, kol mama dėl šventos ramybės, lėlę nupirkdavo. Taip Trepsės namuose atsirado tiek lėlių, kad visų net vardus buvo sunku atsiminti. Kiekviena iš jų troško, kad Trepsė žaistų tik su ja, todėl varžėsi tarpusavy, iš paskutiniųjų bandydamos patraukti mergaitės dėmesį. Bet, vieną dieną mama nupirko Trepsei kompiuterį, ir lėlės mergaitei tapo neįdomios. Trepsės namai virto namais, pilnais niekam nereikalingų lėlių. Nebegalėdamos pakęsti tokio gyvenimo, keletas lėlių nusprendžia pamokyti nedėkingąją Trepsę ir, susėdusios į seną žaislinį automobilį, pabėga iš Trepsės namų.
„Pabėgimas iš Trepsės namų“ – muzikinė pasaka apie tai, ko siekia kiekvienas iš mūsų – būti trokštamu, mylimu ir reikalingu. Ir, kaip bet koks pabėgimas, jis susijęs su rizika, nuotykiais ir nenuspėjama pabaiga.
Vaidina: Aistė Lasytė, Darius Auželis, Valentinas Krulikovskis, Marija Korenkaitė, Vaidotas Žitkus, Aleksandra Metalnikova, Agnė Kaktaitė.
Režisierius, libreto ir muzikos autorius Andrius Kaniava.

Renginio trukmė: 1 val. 10 min.
Vaikai įleidžiami nemokamai: iki 3 metų amžiaus (imtinai, neužimant papildomos vietos).
Bilietus platina ir kakava.lt

Nuotykių komedija „Primadonos“
2025-01-31 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Dviem draugams, aktoriams Džekui ir Leo, niekaip nepavyksta užkariauti didžiųjų teatro scenų. Netikėtai išgirdę, kad JAV gyvenanti turtinga dama nemenką palikimą užrašys savo seniai matytiems sūnėnams iš Anglijos, jei tik jie spės atvykti su ja atsisveikinti, nusprendžia imtis naujo vaidmens.
Netikėtai paaiškėja, kad jie visai ne sūnėnai, o dukterėčios! Bet ambicingiems vaikinams tai ne kliūtis. Tapę puikiosiomis Maksina ir Stefanija, jie vyksta į JAV susitikti su „savo tetule“. Amerikoje jų laukia daugybė nuotykių, pinigai ir… netikėtai užklupusi meilė. Galų gale Džekui ir Leo reikės pasirinkti – meilė ar pinigai?
Šią garsiąją Brodvėjaus komediją sukūrė Kenas Ludvigas (Ken Ludwig), kurio kūriniai pelnė daugybę teatro apdovanojimų, o pjesės statomos garsiausiose Brodvėjaus ir Westendo scenose.
Renginio trukmė: ~2 val. 10 min. (su pertrauka)

Koncertas „Nuo klasikos iki ABBA“
2025-01-30 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Trys scenos karalienės – Rūta Ščiogolevaitė, Vaida Genytė ir Aistė Pilvelytė – susibūrė į unikalų muzikos projektą „3 DIVOS“! Žiūrovų numylėtinės nutarė leistis į šventinį koncertinį turą ir aplankyti daugybę Lietuvos miestų.
Žavingosios atlikėjos paruošė išskirtinę koncertinę programą „Nuo klasikos iki ABBA“, kurioje skambės daugybė pasaulinių hitų, o taip pat kultinės švedų grupės populiariausios dainos.
Koncertas pilnas įspūdžių, netikėtumų, bei žanrų įvairovės. Programoje skamba dainos, su kuriomis užaugo šios dainininkės. Tai muzika, apimanti kelis dešimtmečius ir net šimtmečius – nuo klasikos grožio iki retro smagumo, kino filmų, miuziklų, popso ir roko žanro kūrinių. Koncerte girdėsite tokias dainas, kaip: „Jurgos arija“, „Dangus tau dovanoja aukštį“, „You Raise Me Up“, „Barcarolle“, „Never Enough“, „Diamonds“, „Meilės netylėk“, „Meilę skolingas tau“.
Pagrįstai galite tikėtis, kad šis koncertas, tarsi muzikinė pasaka, užburs ir paskandins į svaigų muzikos pasaulį, o betarpiškas ir nuotaikingas atlikėjų bendravimas užtikrins jaukią ir smagią nuotaiką. Išduosime paslaptį – koncerto metu skambės ir patys žinomiausi pačių atlikėjų hitai. Bilietas į šį koncertą gali tapti nuostabiausia dovana artimiesiems ir puikia galimybe kokybiškai praleisti laiką su mylimiausiais žmonėmis.
Koncerto trukmė: ~1 val. 30 min.

Radži koncertas
2025-01-30 18:00 (Europe/Helsinki) | Koncertų salė „Saulė”
„Ką daryt?“, „Čigono meilė“, „Nekaltinu savo likimo“ – tai dar tikrai ne visas, laiko patikrintų ir pamiltų, dainų sąrašas, kurias atlieka charizmatiškasis atlikėjas Radži! Tai dainos, kurias norisi visiems niūniuoti, šokti ir dainuoti kartu.
Atlikėjas kviečia susitikti koncertuose, kuriuose skambės visos geriausios ir populiariausios dainos. Radži pažada, kad koncerto metu atiduos visą savo energiją tam, kad publika liktų patenkinta ir lauktų jo sugrįžtant.

Renginio trukmė ~ 1 val. 20 min.

Komedija. ATVIRA PORA
2025-01-29 18:00 (Europe/Helsinki) | Koncertų salė „Saulė”
Vyras. Žmona. Santuoka. Krizė.
Tokioje, gana tradicinėje, situacijoje atsiduria komedijos „Atvira pora“ herojai Antonija (Toma Vaškevičiūtė) ir jos vyras (Giedrius Savickas).
Situacija tradicinė, tačiau jos sprendimo būdas tikrai originalus.
Net šokiruojantis!
Galime lažintis, kad jūs iki to neprisigalvotumėt.
O štai mūsų komedijos herojams protas keistai susisuko.
„Mes išgelbėsime mūsų santykius tik tada, kai pakeisime savo kultūrinius požiūrius iš esmės“, – sako vyras.
„Bet taip nebūna. Žinai kas būna? Nervų karas, panikos atakos, nemiga, krūva tablečių, konsultacijos pas psichologus ir galų gale durnynas“, – skeptiškai idėją iš pradžių įvertino Antonija.
Bet galų gale JIS JĄ įtikino.
Siekdami išsaugoti santuoką, abu sutaria tapti „atvira pora“.
Nesislapstydami megzti intymius santykius su kitais. Ir dar visiškai be jokios gėdos ir sąžinės graužimo šeimoje pasipasakoti savo nuotykius.
Gal, vis dėlto, nors vienas jūsų esate išbandęs tokį santykių išsaugojimo būdą? Jei taip, labai norėtume išgirsti, kaip jums sekėsi.
Mūsų herojams sekėsi tikrai ne taip, kaip jie įsivaizdavo…
„Šitą šokį pora turi šokti dviese ir abi pusės turi būti pasirengusios staigiems posūkiams. Negali prognozuoti, kas iš tokių santykių išeis nugalėtoju“ – sako spektaklio režisierius Antanas Obcarskas.

Komedija „Atvira pora“ intrigą išlaiko iki pat paskutinių spektaklio sekundžių. O įspūdingas finalas žiūrovui tampa dar didesniu netikėtumu.
Komedija „Atvira pora“ sukurta pagal garsią italų pjesę „Coppia aperta, quasi spalancata“ (autoriai Dario Fo, Franca Rame ir Jacopo Fo). Vos pradėta rodyti Italijoje, pjesė, dėl savo drąsaus ir necenzūruoto turinio, sulaukė didžiulio ažiotažo.

Lietuviško spektaklio „Atvira pora“ kūrėjai įspėja, kad jame aptariamos problemos ir vaidinamos situacijos gali šokiruoti jautresnį žiūrovą, taip pat gali būti sunkiai suprantamos jaunesniems nei 16 metų asmenims.

Renginio trukmė ~ 1 val. 30 min.

VASAROS DIENA. Klaipėdos jaunimo teatras
2025-01-29 18:00 (Europe/Helsinki) | Šiaulių dramos teatras
s Pinigis – aktorius ir režisierius, Lietuvos muzikos ir teatro akademijos dėstytojas. Klaipėdos jaunimo teatro (KJT) spektakliuose nuo 2012 m. sukūrė dešimtis vaidmenų, vaidina kino filmuose. Kaip režisierius debiutavo 2015 m. KJT pristatęs absurdo dramą „Šauktiniai“. 2023 m. to paties žanro P. Pinigio režisuotas spektaklis „Belaukiant Godo“ gausiai apdovanotas profesionalių Lietuvos teatrų festivalyje „Teatro genas“. Šiemet režisierius pristatė jau dvi teatro premjeras – imersinį spektaklį „Išpažintis“ su savo mokytoju Valentinu Masalskiu ir monospektalį „Švyturys“. „Vasaros diena“ – naujausias P. Pinigio režisūrinis darbas.
Premjera: 2024-05-31

Jaudinantis spektaklis „Dviese ant stogo“
2025-01-28 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Po ilgos pertraukos į teatro sceną sugrįžta aktorius ir dainininkas Mantas Jankavičius. Kaip pats sako, jis sugrįžta kaip „sėkmės dueto“ dalis – Mantas atliks pagrindinį vaidmenį aktoriaus, režisieriaus ir ilgamečio bičiulio Dainiaus Kazlausko muzikiniame spektaklyje „Dviese ant stogo“.
Komiškų situacijų kupinoje romantinėje dramoje „Dviese ant stogo“ Mantas pagrindinį vaidmenį atliks kartu su aktore Adele Šuminskaite. Spektaklis, pastatytas pagal amerikiečių rašytojo W. Gibsono pjesę „Dviese sūpuoklėse“ pasakos apie neįmanomą dviejų jaunų žmonių meilę, ilgesį bei lūkesčius, primins apie laikui nepavaldžias vertybes. Spektakliui kuriama ir originali muzika.
Spektaklio režisierius Dainius Kazlauskas sako, jog įdomių, kartu jaudinančių istorijų tikrai nėra daug, bet pjesė „Dviese sūpuoklėse“ – viena iš tokių.
„Kai pirmą kartą perskaičiau šią pjesę, ji mane labai sukrėtė. Ilgą laiką norėjau prie jos prisiliesti, vis nepavykdavo, bet galiausiai prisėdau ir ją… perrašiau. Šiandien pjesė visiškai kitokia, likusi tik fabula, bet stebuklas ir paradoksas tame, jog perrašius pjesę į šias dienas, ji visiškai nepakito, – pasakoja Dainius Kazlauskas. „Smalsu stebėti, kaip pjesė veiks šių dienų kontekste, kartu jaučiu ir įdomų profesinį interesą – pamatyti, ar pavyks išgauti tą jausmą, kurį pats buvau patyręs prieš 30 metų, kai pirmą kartą paėmiau „Dviese sūpuoklėse“ į rankas.“
Mantas pasakoja, kad su režisieriumi Dainiumi Kazlausku jie pažįstami daugybę metų, tačiau artimesnė draugystė prasidėjo filmo „Tadas Blinda. Pradžia“ kino aikštelėje, kur jie kartu vaidino.
„Po šio filmo Dainius pasiūlė man vaidmenį spektaklyje „Laisvi drugeliai“, kuris galiausiai tapo neįtikėtinai sėkmingu, buvo rodomas beveik 8 metus. Tad ir šis pasirinkimas kartu dirbti nebuvo atsitiktinis, vadinčiau mus „sėkmės duetu”, – sako Mantas. „Su Dainiumi galėčiau eiti ir į pasaulio kraštą, ir į žvalgybą, ir visur kitur. Tikiu juo ir tikiu šio naujo spektaklio sėkme.“
Aktorius ir dainininkas pripažįsta, jog teatro žanras jam yra brangus ir artimas, jis pats yra dažnas spektaklių lankytojas, o tamsi ir nekasdieniška erdvė leidžia pabūti su savimi, susitapatinti su personažais, priveda prie egzistencinių klausimų apsvarstymo, kas yra labai svarbu ir reikalinga.
„Myliu teatrą ir esu laimingas, kad turiu talentingų režisierių pasitikėjimą. Kartais smagu pakeisti profilį, pailsėti nuo koncertinės veiklos, susitikti ir sukurti santykį su žiūrovu kitokiu – teatro – būdu. Šį rudenį laukia nuostabi premjera ir džiaugiuosi būdamas to dalis“, – sako Mantas.
Renginio trukmė: 2 val. 30 min. (su pertrauka)

Spektaklis „Visu greičiu atgal!“
2025-01-26 17:00 (Europe/Moscow) | Šiaulių dramos teatro Mažoji salė
Dviejų dalių kriminalinė-muzikinė komedija
pagal Pierre Notte pjesę „Dvi poniutės pakeliui į Šiaurę“
Iš prancūzų k. vertė Monika Klimanaitė
Režisierius – Arvydas Lebeliūnas
Kompozitorius – Saulius Šiaučiulis Scenografas – Danielius Sodeika
Kostiumų dailininkė – Roma Gilė
Vaidina: Anetė – Nomeda Bėčiūtė Bernadetė – Jūratė Budriūnaitė
Tai graudžiai komiška istorija apie dviejų seserų Anetės (60 m.) ir Bernadetės (55 m.) kelionę, ieškant prieš 25-erius metus mirusio tėvo kapo. Tikslios vietos seserys nežino – tik tiek, kad jis palaidotas kažkur prie Amjeno, Šiaurėje. Pjesės situacija tokia: mirus motinai, seserys nusprendžia „mirusiuosius sujungti“ ir motinos pelenus palaidoti šalia tėvo‚ kurį, nepaisant liūdnos šeimos irimo istorijos, mama mylėjo visą gyvenimą. Pasiėmusios kremuotos motinos palaikus, Anetė ir Bernadetė leidžiasi į netikėtumų kupinas tėvo kapavietės paieškas…
17 trumpų pjesės epizodų – šios kiek makabriškos kelionės peripetijos, sustiprintos dar ir kriminaliniu elementu (seserys keliauja nuvarytu didžiuliu autobusu). Pjesės žanras apibūdinamas kaip muzikinė komedija, bet joje netrūksta ir lyriškų pasažų, gilaus dramatizmo ir nuoširdaus bendražmogiško turinio.
Jauno dramaturgo Pierre Notte pjesė Prancūzijoje turėjo didžiulį pasisekimą tiek publikos, tiek kritikų tarpe. 2008 m. kritikai ją paskelbė geriausia metų pjese. Šioje nuotaikingai perteiktoje dramatiškų išgyvenimų istorijoje puikiai dera humoras, šviesus liūdesys ir susitaikymo su praeities šešėliais ilgesys.
Reikšmingą vietą spektaklyje užima muzika ir dainos, kurias gyvai atlieka dvi puikios aktorės – Nomeda Bėčiūtė ir Jūratė Budriūnaitė.

Elijo Martynenko „stand up“ pasirodymas „Pirmi kartai“
2025-01-24 19:00 (Europe/Helsinki) | Šiaulių kultūros centro Kamerinė salė (Aušros al. 31)
Komikas, aktorius ir rašytojas Elijas Martynenko šiame šou atsakys į mus kasdien kamuojančius klausimus:
Ką daryti pirmą kartą sudeginus namus? Arba pirmą kartą lankant tėvą kalėjime? Kaip elgtis pirmą kartą netekus akies? O pirmą kartą radus močiutės lavoną? Kaip reaguoti sulaukus pirmojo ikiteisminio tyrimo? Arba sulaukus pirmojo vaiko? Kaip gyventi gavus pirmąją dozę fentanilio? Ką veikti pirmąkart atsidūrus komoje?
31-eri metai patirties, daug juoko ir vertingų istorijų telpančių į vieną vakarą.
N-16
Renginio trukmė: ~1 val.

Legendinės grupės koncertas „Laikų šešėliai su NERIJA“
2025-01-24 18:00 (Europe/Helsinki) | Koncertų salė „Saulė”
Kviečiame į legendinės grupės „Nerija“ koncertą „Laikų šešėliai su Nerija“!
Grupė „Nerija“, viena ryškiausių Lietuvos estradinės scenos žvaigždžių, kviečia kartu prisiminti pačias gražiausias melodijas ir sugrįžti į laikus, kurie daugeliui tapo širdžiai brangūs. Tik vieną vakarą turėsite progą išgirsti dainas, kurios jau tapo kultūros klasika ir yra brangios tiek vyresnei, tiek jaunajai kartai.
Šio vakaro metu skambės visiems žinomos ir pamėgtos legendinės dainos, tokios kaip: „Vėl švieski“, „Po gegužinės“, „Birželio naktis“, „Gal ir teks“, „Pašauki mane“, „Kristina“ ir „Jurga Jurgita“. Šie kūriniai primins nepamirštamas akimirkas ir sušildys širdis nostalgiškais prisiminimais.
„Nerija“ ne tik atliks gerai žinomas dainas, bet ir paruošė ypatingą programą, kupiną meilės, nostalgijos ir autentiškų lietuviškų emocijų. Ši grupė ypatinga tuo, kad sugeba suburti skirtingas kartas, tad kviečiame atvykti su artimaisiais ir draugais bei kartu pasinerti į muziką, kuri paliečia kiekvieno širdį.
Laukia ypatinga atmosfera, nostalgiška kelionė per laiką ir nepamirštamas vakaras su „Nerija“!
Bilietai sparčiai tirpsta – nepraleiskite progos prisijungti prie šios ypatingos muzikos šventės!

Renginio trukmė ~ 1 val. 30 min.
Nemokamai: iki 3 metų, neužimant papildomos kėdės.

Jubiliejinis Sauliaus Bareikio koncertas „SVEČIAS“
2025-01-23 18:30 (Europe/Helsinki) | Šiaulių dramos teatras
2025 m. sausio 22 dieną žinomas teatro ir kino aktorius, dainų autorius ir atlikėjas Saulius Bareikis pasitinka savo septyniasdešimtmetį. Ta proga geros muzikos ekspertai „Bardai LT” rengia du muzikinius vakarus šiai sukakčiai paminėti.
Sausio 23 d. 18:30 Valstybiniame Šiaulių dramos teatre, kuriame S. Bareikis praleido dalį savo kūrybinio gyvenimo, jis pristatys įvairiais laikotarpiais kurtas dainas ir nustebins nauju skambesiu. Kartu su juo į sceną žengs ilgametis kolega, aktorius, bardas Olegas Ditkovskis (gitara, vokalas), kompozitorius Audrius Balsys (klavišiniai), gitaristas Martynas Kuliavas ir pritariančioji vokalistė Žaneta Ježerytė (pritariamasis vokalas).
„Nuostabu, kad profesionalūs muzikantai mokosi groti mano gabalą iš natų, o kartu su manimi mano vyrišką monologą dainuoja moteris. Bus smagu paklausyti, kaip šneka dešinysis pusrutulis su kairiuoju”, – samprotauja Saulius Bareikis, kruopščiai atrinkdamas dainas koncertinei programai.
Sausio 29 d. 19 val. pasveikinti dainuojantį aktorių turės galimybę vilniečiai ir Vilniaus miesto svečiai. Šv. Kotrynos bažnyčioje S. Bareikis su minėtais profesionaliais muzikantais surengs šventinį koncertą, kuriame dalyvaus jo sūnus Jokūbas Bareikis, aktoriai Kristina Kazlauskaitė, Kostas Smoriginas, poetai Rimvydas Stankevičius ir Antanas A. Jonynas.
Vakaro metu, skambant lyriškoms S. Bareikio baladėms, vartant jo gyvenimo dienoraščius bei įsiklausant į vidinius monologus, atsiskleis filosofuojanti, poetiškai sentimentali, gili, subtilaus humoro nestokojanti kūrėjo asmenybė. „Kas yra Svečias? – retoriškai klausia jubiliatas, – mano pirmojo ir vienintelio albumo pavadinimas?! O gal pats esu svečias savo gimtadieny?! O ir mes visi tik svečiai šioje žemėje?”.
Tapti neeilinio gimtadienio svečiais kviečia geros muzikos ekspertai „Bardai LT”.
Saulius Bareikis gimė 1955 m., Vilniuje skulptorių Stanislavo Bareikio ir Elenos Nijolės Bučiūtės šeimoje. 1977 m. baigė Lietuvos valstybinę konservatoriją (Irenos Vaišytės kursas). 1977–1981 m. ir nuo 2008 – Šiaulių dramos teatro, 1981–2000 m. Valstybinio Jaunimo teatro aktorius. Nuo 2000 iki 2022 m. vaidino įvairiuose Lietuvos teatruose. Nuo 2006 m. dėstė Lietuvos muzikos ir teatro akademijoje. Vaidino kino ir televizijos filmuose.
Žymesni vaidmenys teatre: Romeo (K. Antanėlio roko operoje „Meilė ir mirtis Veronoje” 1982, S. Gedos libretas), Mankurtas („Ilga kaip šimtmečiai diena” pagal Č. Aitmatovą), Haroldas (C. Higginso, J. C. Carrière’o „Haroldas ir Modė”, abu 1983), Sirano (E. Rostand’o „Siran”o 1996), Aklas smuikininkas (Just. Marcinkevičiaus „Katedra” 2012, režisierius O. Koršunovas), Policininkas, Jakubas Lechas (Ankos Herbut „Lokys” 2017, režisierius Łukaszas Twarkowskis).
1995 m. kartu su K. Smoriginu ir O. Ditkovskiu subūrė legenda tapusią grupę „Aktorių trio”. Aktyviai koncertavo su Andriumi Kulikausku, grupe „Adios”. 2008 m. išleido dainuojamosios poezijos albumą „Svečias”.
2022 m. debiutavo kaip režisierius, pastatęs spektaklį „Liftas į dangų” (pagal A. Slapovskio pjėsę), kuriame vaidino Marius Jampolskis, Sakalas Uždavinys, Danutė Kuodytė ir Elžbieta Mikalajūnaitė.
Iki šiol rengia koncertus su Olegu Ditkovskiu, Jokūbu Bareikiu, grupe „Aktorių trio”, kūrybinius vakarus su aktore Kristina Kazlauskaite, kurių metu atsiskleidžia kaip puikus istorijų pasakotojas.
Šiuo metu leidybai ruošiama Sauliaus Bareikio prozos knyga „Odė lūzeriui”.

Grupės „El Fuego“ koncertas
2025-01-22 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Analogo Lietuvoje neturinti, daugiau nei 15 metų aktyviai koncertuojanti trijų klasikinių vyriškų balsų grupė „El Fuego“ sausio 22 d. 18 val. atvyksta į Šiaulių kultūros centrą.
Su didžiuliu energijos užtaisu šie trys jauni dainininkai (Paulius Bagdanavičius, Edgaras Davidovičius ir Rokas Spalinskas) kviečia visus į koncertą, kurio programa, lyg gerai išlaikyto itališko vyno taurė, kupina brandaus aromato, spalvų ir emocijų – palies kiekvieno širdį ir nepaliks abejingų.
Koncerte skambės gražiausios, klausytojų mėgstamiausios grupės dainos ir tos, kurias šiame susitikime bus proga išgirsti pirmą kartą! Tad visus norinčius praleisti įsimintiną vakarą kviečiame į susitikimą koncerte.
Informuojame, kad renginys perkeltas iš į 2024 m. lapkričio 6 d. 18 val., o bilietai lieka galioti tie patys. Papildomai kreiptis nereikia.
Kam netinka nauja renginio data prašome užpildyti grąžinimo formą. Prašymą rasite čia: https://www.bilietai.lt/lit/ticket-refund-application
Prašymai priimami iki lapkričio 22 d.
Renginio trukmė: ~1 val. 20 min.

Komedija „Tobulos žmonos“
2025-01-18 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Komedija apie dvi tobulas žmonas ir vieną netobulą vyrą, kuris tarp jų pasiklydo. Ji (Vitalija Mockevičiūtė) ir Jis (Andrius Bialobžeskis) nugyveno daugybę metų tobuloje santuokoje ir regis viskas buvo gerai, bet santuoką ėmė griauti rutina. Tas pats darbas, tie patys namai, tokios pačios vakarienės, tokie patys pusryčiai, tie patys pokalbiai per tiek metų tapo pilki ir nuobodūs.
Ir turbūt žinote, kada santuoka tampa nuobodi, vyras pradeda dairytis aplinkui ir besidairydamas pamato KITĄ (Neringa Varnelytė), kuri yra TOBULA. Ji graži, šmaikšti, įdomi ir nenusibostanti, tik gal ne tokia šeimyniška.
Po virtinės juokingų situacijų ir neįtikėtinų nesusipratimų, bėgiojant nuo vienos pas kitą, nuo sotaus, bet nuobodaus šeimyniškumo iki aistringo, bet alkano naujo gyvenimo, jis turi apsispręsti, nes padėtis tampa ne tik juokinga, bet jau ir nevaldoma.
Spektaklis prasideda nuo iškilmingos vakarienės trise: Jis, Jo Buvusi tobula Žmona, ir Kita, kuri yra jo dabartinė tobula Žmona. Per šią iškilmingą vakarienę bus išsiaiškinti visi santykiai, išsakyti visi priekaištai, prisimintos visos praeities laimės akimirkos. Kaip baigsis ši iškilminga dviejų TOBULŲ žmonų ir vieno netobulo VYRO vakarienė mes Jums neatskleisime. Jūs būtinai turite į ją patekti ir viską pamatyti patys.
N-18
Režisierius – Ričardas Vitkaitis
Scenografija ir kostiumai – Eglė Krasnovė
Vaidina – Vitalija Mockevičiūtė, Neringa Varnelytė, Andrius Bialobžeskis
Renginio trukmė: ~1.30 val.

Komedija „Be stabdžių“
2025-01-12 19:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Kaip atrodo tobulas pasimatymas? Tokį klausimą sau uždavė trys draugai prieš leisdamiesi į „medžioklę“. Tik viena problema, kad… Aleksas nemato, Denis negirdi, Benas nekalba, o apie tai dar nieko nežino jų išrinktosios!
Trijulė svajoja apie santykius su moterimis, tad pradeda regzti planą, kurio dėka įgyvendintų savo norus. Jie sukuria pažinčių portalą ir nusprendžia leistis į pasimatymą su trejomis jame užsiregistravusiomis moterimis – gražuole Andželika, išsiblaškiusia Lėja ir pareigūne Džiuli. Draugai nenori išsiduoti merginoms, jog turi negalią, todėl sukuria planą, kaip Aleksas galėtų „matyti“, Denis „girdėti“, o Benas „kalbėti“.
Trims draugams nėra nieko neįmanomo. Jie leidžiasi į labiausiai nurautą nuotykį kokį tik galima įsivaizduoti. Visa tai greitai virsta didžiausia beprotybe, iš kurios gali būti tik viena išeitis. Gimsta planas be stabdžių.
REŽISIERIUS: Tomas Dutkievičius (Tomasz Dutkiewicz)
VAIDINA:
Aleksas – Andrius Gaučas, Eimutis Kvoščiauskas
Benas – Rokas Petrauskas, Deividas Breivė
Danis – Dovydas Stončius, Zigmantas Baranauskas
Lėja – Edita Užaitė, Justina Nemanytė
Žiuli – Akvilė Vitkūnaitė
Anželika – Sandra Daukšaitė
Renginio trukmė: ~2 val.

JURGA | Tik aš ir tu | albumo pristatymo koncertas
2025-01-12 17:00 (Europe/Helsinki) | Koncertų salė „Saulė”
Laikui nepavaldi Jurgos kūryba kaip ir pati atlikėja yra patyrusi daugybę transformacijų, tačiau visų permainų ar iššūkių akivaizdoje ji visuomet išlieka ištikima autentikai. Toks – absoliučiai tikras ir iki kruopelytės išjaustas – yra ir naujasis kūrėjos albumas „Tik aš ir tu“, į kurio pristatymo koncertus Jurga kviečia visus, išsiilgusius kokybiško skambesio.
„Tik aš ir tu“ – tai ilgo, ne visuomet lengvo, tačiau ypač jautraus pastarųjų ketverių metų Jurgos kūrybos proceso rezultatas, už kurį, kaip prisipažįsta pati, yra nepaprastai dėkinga. Koncerto metu puikiai pažįstamus kūrinius lydės ir nauja programa. Ją sudaro daugybė prasmingų ir šiltų dainų, už kurių slepiasi pačios atlikėjos išgyventos kasdienybės dramos, laimėjimai, atradimai, netektys ir jautrios kitų žmonių papasakotos istorijos.
Tai įkvepiančios, poetiškos ir kupinos paprastų, bet gilių įžvalgų dainos. Tarp jų rikiuojasi vasaros pabaigoje pasirodęs ir daugelio jau niūniuojamas singlas „Tik aš ir tu“, Kuršių Nerijai dedikuota „Svajonė“, jaunimo pagalbos organizacijoms kaip įkvėpimo šaltinis kurta „Plieninis drugys“, Tėčiu rašyta „Meile, aš tavim seku“, drauge su „Black water“ gimusi „Su tavim ar be tavęs“, Jurgai Sidabrinę gervę atnešusio animacinio filmo „Mora Mora“ garso takelis „Home“ ir ir kiti gyvo skambesio nestokojantys kūriniai.
Gyvo garso koncerte Jurgai draugiją palaikys pianistas Kęstutis Pavalkis, bosistas Rytis Vasiliauskas bei būgnininkas Gediminas Stankevičius.
Leiskitės į naujojo albumo „Tik aš ir tu“ pažinimo kelionę drauge su Jurga!

Spektaklis vaikams „Kakė Makė ir talentų šou“
2025-01-12 14:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Šiaulių kultūros centro Didžioji koncertų salė (Aušros al. 31)

2025 m. sausio 12 d. 14 val.

19.39–23.39 Eur

Vieną dieną nuobodžiaujanti Kakė Makė įsijungia televizorių ir ten pamato talentų šou, kuris jai taip patiko, kad nusprendė pati jame sudalyvauti! Bet tam, kad dalyvauti – reikalinga grupė. Taigi, Kakė Makė organizuoja atranką į savo grupę „Kakė Makė ir draugai“. Joje dalyvauja šuo Čiūčė, monstrai Mamaisa ir Nanaisa, Netvarkos nykštukas bei katinas Piratas.
Atėjus talentų šou dienai, Kakė Makė ir jos grupė ruošiasi lipti ant scenos ir parodyti viską, ką sugeba. Turėtų būti nuostabu! Bet staiga Kakę Makę apima didelė baimė, nes pirmoji konkurse pasirodo Ragana, kuri susilaukia daugybės griausmingų plojimų. Ar išdrįs Kakė Makė įveikti staiga atsiradusią baimę dėl savo pasirodymo? Ar visada svarbiausia laimėti? Visgi, pasirodymas įvyksta labai sėkmingai. Ateina laikas vertinti dainas, o tai padaryti padės visa susirinkusi salėje publika! Paskelbus rezultatus, talentų šou dalyvių laukia netikėtumas, kurį Kakei Makei teks išspręsti,
Spektaklyje bus galima išgirsti ne tik itin pamėgtas ir žinomas Kakės Makės dainas „Vasara“, „Kiek daug spalvų“, „Ačiū“, „Mano filmas“, „Zombiai“, bet ir naujus kūrinius.
Spektaklis „Kakė Makė ir talentų šou“ pastatytas remiantis Linos Žutautės knygos „Kakė Makė ir koncerto diena“. Ji moko, kad klaidas galima ištaisyti, svarbiausia nenustoti stengtis ir siekti svajonės.
Renginio trukmė: ~1 val.

Sausio 13-osios renginiai
2025-01-12 08:00 - 2025-01-13 17:00 (Europe/Helsinki)
Sausio 12 d.

17 val. šv. Mišios už žuvusius laisvės gynėjus
Šv. apaštalų Petro ir Pauliaus katedra, Aušros tak. 3

18 val. Laisvės gynėjų dienos renginys ir atminimo laužai
Dalyvauja lietuviško folkloro grupė „Ugniavijas“, KASP Prisikėlimo apygardos 6-oji rinktinė, VSAT prie LR VRM Pagėgių pasienio rinktinės Šiaulių pasienio užkarda
Prisikėlimo aikštė
Org. Šiaulių kultūros centras

Sausio 13 d.

8 val. pilietinė iniciatyva „Atmintis gyva, nes liudija“
Šiaulių miesto mokyklos, įstaigos ir organizacijos

10 val. renginys „Sušilkime prie arbatos puodelio“
Šiaulių Lieporių parko Signatarų alėja
Org. Šiaulių Gegužių progimnazija

11 val. istorinė interaktyvi viktorina „Tarp kovos ir vilties: Sausio 13-osios istorija“
Būtina išankstinė registracija el. p. kornelija.vysniauskaite@smsvb.lt.
Šiaulių miesto savivaldybės viešosios bibliotekos „Saulės“ filialas, K. Korsako g. 10

13 val. bėgimas, skirtas Laisvės gynėjų dienai paminėti
Šiaulių „Romuvos“ gimnazija, Dainų g. 7

PARODOS IR INICIATYVOS

Sausio 1–31 d.

Paroda „Praeitis knygos puslapiuose“
Šiaulių miesto savivaldybės viešosios bibliotekos „Spindulio“ filialas, Spindulio g. 5

Sausio 3–15 d.

Moksleivių kūrybinių darbų paroda „Mes prisimename“
Šiaulių miesto savivaldybės viešosios bibliotekos „Aido“ filialas, Aido g. 27

Sausio 6–31 d.

Pasakojimai virtualioje platformoje „Mano ir mūsų istorija“
Virtuali platforma „Mano ir mūsų istorija“ www.manoirmusuistorija.lt
Org. Šiaulių „Aušros“ muziejus

Sausio 6–31 d.

Leidinių paroda „Sausio 13-oji: akimirkos ir liudijimai“
Šiaulių miesto savivaldybės viešosios bibliotekos „Saulės“ filialas, K. Korsako g. 10

Sausio 6–17 d.

Edukacija „Istorijos seklys: Sausio 13-osios reliktai“
Skirta 5–10 klasių moksleiviams. Būtina išankstinė registracija el. p. Jurgita.Vijuniene@savb.lt arba tel. +370 41 37 17 37
Šiaulių apskrities Povilo Višinskio viešoji biblioteka, Aušros al. 62

Edukacija „Šiaulių miesto ir krašto istorija dokumentiniuose vaizdo įrašuose: Valstybingumo kelias“
Skirta 5–12 klasių moksleiviams ir suaugusiesiems. Būtina išankstinė registracija el. p. Jurgita.Vijuniene@savb.lt arba tel. +370 41 37 17 37
Šiaulių apskrities Povilo Višinskio viešoji biblioteka, Aušros al. 62

Sausio 12 d. – kovo 12 d.

Istorinių nuotraukų paroda „Į laisvę, Lietuva!“
Prisikėlimo aikštė

RŪTA ŠČIOGOLEVAITĖ: The best of WHITHEY HOUSTON
2025-01-11 18:00 (Europe/Helsinki) | Koncertų salė „Saulė”
Nors sykį girdėję Rūtą Ščiogolevaitę profesionalioje scenoje, drąsiai paliudys, jog jos vokaliniam meistriškumui sunku atrasti atitikmenį. Drąsiai po žanrų įvairovę nardanti atlikėja puikiai atsiskleidžia tiek popmuzikos skambesy, tiek džiazo ritmuose. Scenoje ji niekuomet nestokoja geros nuotaikos, koketiško humuro, emocinio ryšio ir atviro dialogo su žiūrovu.

Šįkart prakalbinti publiką ji ryžtasi su legendinės, visame muzikos pasaulyje ryškų pėdsaką palikusios pop muzikos dievaitės Whitney Houston dainomis. Ši atlikėja, pasak pačios Rūtos, buvo jos pirmoji ir visų laikų geriausia mokytoja, turėjusi angelišką balsą, liūto dvasią ir dievišką esybę. Ne veltui sakoma, kad pasikalausyti Whitney dainų atskrisdavo net paukščiai!

Daugybę kartų kritusi ir vėl atsistojusi, gyvenusi itin spalvingai, bet visuomet sklendusi su muzika, Whitney iš gyvenimo išėjo pasauliui palikusi tokius hitus kaip „Dance with somebody“, „I have nothing“, geriausia visų laikų meiles daina tituluojamą „I will always love you“ ir daugybę kitų. Tai – kūriniai, su kuriais augo kartos, kurie paliečia kiekvieną jautrią sielą ir muzikai nebejingą klausytoją. Štai kodėl jie turi skambėti dar ir dar, kaskart atiduodant pagarbą ne tik pačiai Whitney, bet ir niekuomet iš mados neišeinančiai jos kūrybai!

„The best of Whitney Houston“ – tai unikali galimybė išgirsti, kokį priėjimą prie laurais apinintos ir niekuomet iš atminties neišblėstančios amerikiečių pop žvaigždės rado Rūta Ščiogolevaitė. Drauge su savo ištikimais scenos bendražygiais – Pauliaus Zdanavičiaus vadovaujamu trio – ji surengs jaukų, akustinį pasirodymą.

Unikali koncerto aplinka, puikiai atpažįstamos melodijos ir dviejų divų energija vienoje scenoje – viskas ko reikia jaukiam žiemos vakarui!

Durys atidaromos: 20 min. iki renginio pradžios.
Renginio trukmė: 1 val. 30 min.

Koncertas "C'est magnifique"
2025-01-09 18:30 (Europe/Helsinki) | Šiaulių dramos teatras
Koncertinė programa „C’est magnifique” persmelkta prancūžiško ir pietų Europos dainų skambesio, kur bus galima išgirsti ir lietuvių kompozitorių dainas, puikiai tinkančias bendrai, svajingai nuotaikai, ir programos pavadinimui – „Tai nuostabu”. Žaismingas miuziklo, prancūziško ir lietuviško šansono skambesys nestokos laimės akimirkų ir meilės romantikos.
Koncerte naujovišką orkestro skambesį kurs keliais instrumentais gyvai grojanti pianistė ir muzikos efektais praturtins, specialiai paruoštos fonogramos. Estetinį – vizualinį koncerto efektą papildys specialiai programai paruoštos video projekcijos.
„Kai klausausi šios programos dainų, kartais užsimirštu ir nesuprantu kaip taip gali atsitikti, kad Ch. Trenet „La Mer” ir M. Noviko „Pavasariška kelionė” turi tiek bendro skambesio” – sako vienas iš programos autorių, E. Seilius.
Kristina Zmailaitė (sopranas)
Edmundas Seilius (tenoras)
Aušrinė Garsonaitė (klavišiniai)
Karolis Šiškus (video projekcijos)
Kristina Zmailaitė ir Edmundas Seilius, Lietuvoje ir užsienyje žinomi dainininkai, kurių repertuarą sudaro ne vien operos ir operetės žanras. Be profesionaliai atliekamų akademinio žanro koncertinių programų, jų kūryboje randa vietą ir pramoginio stiliaus muzika. Koncertinė programa „C’est magnifique” – seniai širdyse nešiotų ir prisisminimus žadinančių kūrinių pristatymas publikai.
Aušrinė Garsonaitė – aktyviai koncertuojanti, pianistė – kompozitorė, šiai programai kurianti orkestro skambesį įvairių elektroninių instrumentų ir virtualių muzikinių efektų pagalba. Šios praplėstos išraiškos priemonės taip pat apima gamots ir gatvės garsus, kurie harmoningai susijungia muzikoje.
Karolis Šiškus – koncerto video vizualinių projekcijų kūrėjas, suteiksiantis koncerto erdvei estetinį, bei kinematografinį efektą.

Mariaus Jampolskio ir Irūnos koncertas „15 metų drauge“
2025-01-09 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
Sausio 9 d. 18 val. Šiaulių kultūros centre nuskambės labiausiai pamėgti teatralizuoti muzikiniai pasirodymai ir naujos originalios, dar niekur neskambėjusios dainos.

Duetas dovanos įvairiausių nuotaikų paletę, bus linksma, gal šiek tiek ir liūdna, jautru ir svarbiausia – nuoširdu.

Renginio trukmė: ~1 val. 30 min.

Teatro komedija „Tai kada vaikai?“
2025-01-07 18:00 (Europe/Helsinki) | Šiaulių kultūros centro Didžioji koncertų salė (Aušros al. 31)
„Tai kada vaikai?“ nėra paprastas klausimas, o veikiau mūsų kultūros paveldo dalis. Tai – mėgstamiausias tetos Daivos juokelis, didžiausias Tavo tėvų galvos skausmas, paskutinis jūsų nepriklausomo gyvenimo atspindys.
Apie tai – ir naujoji teatro komedija tokiu pačiu pavadinimu – „Tai kada vaikai?“
Aistė yra 30-metė vestuvių planuotoja, kuri nekenčia vestuvių. Marius – 38-erių elektrikas. Geras ir nuolankus, tačiau ne itin patrauklus vyras. Pora nuomoja butą Vilniaus senamiestyje, kuris iš tikro jiems kiek per brangus. Gyvenimas labai nelepina, bet tikrai ir neskriaudžia – visko kaip ir užtenka, tačiau iki pilnatvės lyg ir kažko trūksta.
Laikrodis tiksi. Tik neaišku kam labiau – ar minėtai porai, ar Aistės šeimai. Tai ar sulauksime tų palikuonių, ar ne?!
Spektaklyje išvysite iki skausmo dažnai porai pažįstamą situaciją. Ar gali du žmonės laimingai gyventi be vaikų? Ar be vaikų galima patirti tą „didįjį gyvenimo džiaugsmą“? O gal laikas pasiduoti spaudimui ir pabandyti? Jei taip, ar jau laikas susituokti ir prisiekti amžiną meilę?!
Spektaklyje pagrindinius vaidmenis atlieka Gelminė Glemžaitė ir Marius Repšys. Komediją režisuoja Dainius Kazlauskas.
Renginio trukmė: ~1.30 val.
